На основу члана 41. став 3. Пословника Владе („Службени гласник РС”, бр. 61/06 - пречишћени текст, 69/08, 88/09, 33/10, 69/10, 20/11, 37/11, 30/13 и 76/14), на предлог Министарства просвете, науке и технолошког развоја,

 Одбор за привреду и финансије одређује

ПРОГРАМ ЈАВНЕ РАСПРАВЕ

О НАЦРТУ ЗАКОНА О ИЗМЕНАМА И ДОПУНАМА ЗАКОНА О ЖИГОВИМА

 1. Министарство просвете, науке и технолошког развоја спроводи јавну расправу о Нацрту закона о изменама и допунама Закона о жиговима (у даљем тексту: Нацрт закона), који је саставни део овог програма.

 2. Јавна расправа о Нацрту закона спроводи се у периоду од 21. октобра до 9. новембра 2016. године.

 3. Учесници у јавној расправи су сви субјекти заинтересовани за питања система заштите жига: предузетници и правна лица, као и њихова удружења, представници произвођача и пружалаца услуга, трговаца и потрошача, адвокати, заступници уписани у Регистар заступника који води Завод за интелектуалну својину, државни органи и други.

 4. Текст Нацрта закона биће постављен на сајту Завода за интелектуалну својину [www.zis.gov.rs](http://www.zis.gov.rs/) и Министарства просвете, науке и технолошког развоја [www.mpn.gov.rs](http://www.mpn.gov.rs/) и на порталу е-управе.

 5. Примедбе, предлози и сугестије достављају се Заводу за интелектуалну својину, на e-mail: zis@zis.gov.rs и mbozic@zis.gov.rs или поштом на адресу: Завод за интелектуалну својину, Београд, Кнегиње Љубице 5, са назнаком „За Закон о изменама и допунама Закона о жиговима”.

 6. По окончању поступка јавне расправе Министарство просвете, науке и технолошког развоја у сарадњи са Заводом за интелектуалну својину анализираће све примедбе, предлоге и сугестије учесника у јавној расправи и сачинити извештај о спроведеној јавној расправи.

 7. Овај програм, ради реализације, доставити Министарству просвете, науке и технолошког развоја, које ће јавни позив за учешће у јавној расправи са овим програмом објавити на својој интернет страници и на порталу е-управе.

05 Број: 011-9751/2016-1

У Београду, 19. октобра 2016. године

ОДБОР ЗА ПРИВРЕДУ И ФИНАНСИЈЕ

|  |  |  |
| --- | --- | --- |
|  |

|  |
| --- |
| ПРЕДСЕДНИК ОДБОРАдр Душан Вујовић |

 |